ทำงานประจำ ออมเงินไม่เก่ง เงินเดือน 1 หมื่นนิดๆจะรวยได้ยังไง
โดย...พูม ชินโชติกร syock2morrow
10 ส.ค. 2560

โดย...พูม ชินโชติกร syock2morrow
คือคำถามยอดฮิตเลยที่ผมเจอมา ถามมันทุกคนตั้งแต่คนที่เงินเดือน 1 หมื่นบาท ยันคนที่ได้เงินเดือน 1 แสนบาท นั่นสิแล้วทำไมล่ะ?
คนที่จะรวยได้ ไม่ได้ขึ้นอยู่กับการเจอขุมทรัพย์ ไม่ได้ขุดเจอทอง ถูกหวย 100 ล้าน ถ้าไม่รู้จักหาก็กลับมาจนเหมือนเดิม คนจะรวยได้ต้องฝึกฝนจิตใจก่อน ต้องมีจิตวิญญาณของคนจะรวย
มาดูความเชื่อผิดๆ ของคนอยากจะรวย
อันนี้ไม่ต้องถามใครๆ ก็อยากรวย ร้อยทั้งร้อยเลย คือเงินมันไม่ใช่ทุกอย่าง แต่มันก็ซื้อได้เกือบทุกอย่างนะ 555 ที่บอกว่าเงินมันซื้อไม่ได้ทุกอย่างก็คือ ข้ออ้างของคนที่ไม่รวยและพูดปลอบใจตัวเองทั้งนั้นแหละ
วันนี้มาดูความเชื่อแบบผิดๆ ของคนอยากรวยกัน เรียกได้ว่าคิดแบบนี้มันไม่ช่วยให้รวยจริงๆ เลย
1.หวังจะถูกหวยชุดใหญ่ สัก 100 ล้าน : คุณเคยเห็นใครถูกหวยรวยไหม มานับกันจริงๆ เสียมากกว่าได้กันทั้งนั้น แต่พอเราเห็นใครถูกหวยก็จะเสียดาย ทำไมเราไม่ซื้อ ไม่งั้นก็รวยแล้ว เคยถามคนที่มันถูกบ้างไหมเสียไปกี่รอบแล้วกว่าจะถูกเนี่ย
2.ซื้อรถ ซื้อบ้านหรูๆ : คือนี่อยากจะรวยจริง หรืออยากจะสร้างภาพว่ารวยเนี่ย การมีรถ มีบ้านหรูๆ แลกกับการที่บางคนต้องผ่อนเกินตัว ทำให้มีหนี้มากเกินกว่าที่ควร ไม่ผ่านๆ
3.ได้เงินเดือนถึง 1 แสนบาท : ลองนึกภาพการทุ่มเทกับงานสุดๆ ตอนนี้ได้เงินเดือน 2 หมื่นบาท ถ้าได้เงินเดือนถึง 1 แสนบาท ต้องรวยแน่ๆ 55 คุณคิดผิดแล้ว ผมเองรวมทั้งคนที่รู้จักที่เงินเดือนเกิน 1 แสนบาท ผมไม่เคยเห็นใครรวยเลย ไอ้การที่คิดว่าได้เงินเดือนแสนบาท เก็บสิบเดือนก็ได้ 1 ล้านแล้ว เอาจริงๆ มันเก็บไม่ง่ายเลยนะ แถมปีนึงเก็บได้ล้านเดียวก็ไม่รวยหรอก
4.เชื่อคำแนะนำของคนอื่น : ไอ้การที่จะทำอะไรต้องถามความเห็นคนอื่นก่อน เพราะจะได้ไม่ทำอะไรผิดพลาด เอาจริงๆ นี่ละความผิดพลาดเลย เอางี้อัตราส่วนคนจนมากกว่าคนรวยหลายเท่า คน 80% ในโลกไม่รวย ถ้าคุณฟังคำแนะนำแบบผิดๆ มันก็พาคุณจนไปด้วยน่ะสิ ลองเลือกคนที่แนะนำคุณหน่อยว่าเขามีชีวิตดีกว่าคุณไหม ถ้าแค่ชีวิตเขาเองยังไม่ดี จะมาแนะนำอะไรดีๆ ให้เราได้ยังไงกับคำถามยอดฮิต
“ทำงานประจำ ออมเงินไม่เก่ง เงินเดือนน้อย 1 หมื่นนิดๆ จะรวยได้ยังไง”
คำถามยอดฮิตที่ผมถูกถามมากที่สุด เมื่อถูกถามมากที่สุดก็หมายความว่ามีคนจำนวนมากที่ติดในวงจรนี้อยู่ แต่ผมจะบอกให้คนกลุ่มนี้สบายใจว่า ถึงแม้คุณจะได้เงินเดือน 1 หมื่นบาท 2 หมื่นบาท หรือ 1 แสนบาท คุณก็หนีประโยคข้างบนไม่พ้นหรอก
มาดูสมการทางการเงินของคนกลุ่มนี้กัน
เงินเก็บ = รายได้ - รายจ่าย
มีหนังสือหลายเล่มบอกว่าถ้าจะรวยมันต้องออมๆๆๆๆๆ เก็บออมเข้าไป เดี๋ยวก็ได้เป็นล้าน (เสียงโอดครวญ) “พูดง่ายเนอะ ผมมีรายจ่ายมากมาย เป็นหัวหน้าครอบครัว มีภาระ รถก็อยากได้ บ้านก็จำเป็น นั่นไอโฟน 6 อีก รู้ว่ามันฟุ่มเฟือยแต่ขอหน่อยน่า 55 เอาตรงๆ!! ที่เขียนมาข้างบนนี่มันผมเลย 55
อ้าววว แล้วผมใช้จ่ายอย่างนี้ไม่ออมเลย มันจะรวยได้ยังไงล่ะ?? ผมพามาดูสมการอีกที ในเมื่อคุณไม่สามารถลดรายจ่ายได้ เรามาเพิ่มรายได้เป็นไง?? มีคนบอกมากมายว่า เพิ่มรายได้ มันยากกว่าออมนี่! นั่นไง คิดแต่ว่ามันยากมันก็ยากน่ะสิ!
เพราะออมอย่างเดียวคุณก็คือ “บุคคลที่ (ถูก) โลกลืม” ออมจนหน้าเขียวไปหมดแล้ว!! ลองมา “เพิ่มรายได้ให้มากกว่ารายจ่ายเป็นไง! จะเอากี่เท่าละ??” เปลี่ยนความคิดมาเป็น “บุคคลที่ลืมโลกกัน !! (ไม่ต้องทำตามใคร)”